CELEX: 32020R0581
Language: fi
Date: 2020-04-27 00:00:00
Title: Komission täytäntöönpanoasetus (EU) 2020/581, annettu 27 päivänä huhtikuuta 2020, elävien hevoseläinten sekä hevoseläinten siemennesteen, munasolujen ja alkioiden unioniin saapumista koskevista edellytyksistä annetun täytäntöönpanoasetuksen (EU) 2018/659 muuttamisesta (ETA:n kannalta merkityksellinen teksti)

28.4.2020   
               
               
                  FI
               
               
                  Euroopan unionin virallinen lehti
               
               
                  L 133/52
               
            
         KOMISSION TÄYTÄNTÖÖNPANOASETUS (EU) 2020/581,
         annettu 27 päivänä huhtikuuta 2020,
         elävien hevoseläinten sekä hevoseläinten siemennesteen, munasolujen ja alkioiden unioniin saapumista koskevista edellytyksistä annetun täytäntöönpanoasetuksen (EU) 2018/659 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa, siltä osin kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 17 artiklan 3 kohdan,
         ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 30 päivänä marraskuuta 2009 annetun neuvoston direktiivin 2009/156/EY (2) ja erityisesti sen 12 artiklan 1 ja 4 kohdan, 13 artiklan 2 kohdan, 16 artiklan sekä 19 artiklan b alakohdan,
         sekä katsoo seuraavaa:
         
                     (1)
                  
                  
                     Komission täytäntöönpanoasetuksessa (EU) 2018/659 (3) säädetään hevoseläinten sekä hevoseläinten siemennesteen, munasolujen ja alkioiden unioniin saapumista koskevista edellytyksistä. Siinä vahvistetaan luettelo kolmansista maista, joista jäsenvaltioiden on sallittava hevoseläinten sekä hevoseläinten siemennesteen, munasolujen ja alkioiden saapuminen, ja täsmennetään niiden saapumiseen liittyvät eläinten terveyttä ja eläinlääkärintodistuksia koskevat vaatimukset.
                  
               
                     (2)
                  
                  
                     Direktiivissä 2009/156/EY säädetään eläinten terveyttä koskevista vaatimuksista hevoseläinten unioniin tuonnin osalta. Siinä säädetään, että hevoseläinten tuonti unioniin on sallittua vain sellaisista kolmansista maista tai kolmansien maiden alueiden sellaisista osista, jotka ovat olleet vapaita räkätaudista (Burgholderia mallei) ainakin kuuden kuukauden ajan.
                  
               
                     (3)
                  
                  
                     Turkki ilmoitti 25 päivänä joulukuuta 2019 eläintautien ilmoitusjärjestelmän välityksellä räkätaudin tapauksesta, joka oli vahvistettu 4 päivänä joulukuuta 2019 hevosessa Büyükadan saarella Istanbulin maakunnassa Turkissa. Hevoseläinten ja hevoseläinten sukusolujen ja alkioiden saapuminen unioniin Turkista olisi keskeytettävä vähintään kuuden kuukauden ajaksi. Sen vuoksi on tarpeen muuttaa täytäntöönpanoasetuksen (EU) 2018/659 liitteessä I olevaa Turkkia koskevaa kohtaa.
                  
               
                     (4)
                  
                  
                     Yhdistyneisiin arabiemiirikuntiin on perustettu kansainvälisen ratsastajainliiton Fédération Equestre Internationalen (FEI) tuella uusi Show Jumping League, johon sisältyy esteratsastuksen maailmancupin karsintakilpailuja. Yhdistyneiden arabiemiirikuntien antamien eläinten terveyttä koskevien takeiden perusteella on perusteltua lisätä United Arab Emirates International Show Jumping League -kilpailuihin sisältyvät esteratsastuskilpailut niiden tapahtumien luetteloon, joista takaisintuonti unioniin on sallittua alle 90 päivän tilapäisen viennin jälkeen. Sen vuoksi on tarpeen muuttaa täytäntöönpanoasetuksen (EU) 2018/659 liitteessä II olevan 2 osan B jakson 1 luvussa esitettyä terveystodistuksen ja ilmoituksen mallia.
                  
               
                     (5)
                  
                  
                     Sen vuoksi täytäntöönpanoasetusta (EU) 2018/659 olisi muutettava.
                  
               
                     (6)
                  
                  
                     Kauppaan kohdistuvien kielteisten vaikutusten välttämiseksi on tarpeen säätää 31 päivään lokakuuta 2020 kestävästä siirtymäkaudesta, jonka aikana hyväksytään täytäntöönpanoasetuksen (EU) 2018/659, sellaisena kuin se on muutettuna asetuksella (EU) 2019/2147 (4), mukaisesti myönnetyt eläinterveystodistukset, jos ne on annettu ennen 21 päivää lokakuuta 2020.
                  
               
                     (7)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetus (EU) 2018/659 seuraavasti:
            
                        1)
                     
                     
                        Muutetaan liitteessä I oleva Turkkia koskeva kohta tämän asetuksen liitteen I mukaisesti.
                     
                  
                        2)
                     
                     
                        Korvataan liitteessä II olevan 2 osan B jakson 1 luku tämän asetuksen liitteessä II olevalla tekstillä.
                     
                  
         
            2 artikla
            Jäsenvaltioiden on 31 päivään lokakuuta 2020 saakka sallittava sellaisten rekisteröityjen hevosten takaisintuonti unioniin, joiden mukana on asiaan liittyvä eläinterveystodistus, joka on laadittu täytäntöönpanoasetuksen (EU) 2018/659, sellaisena kuin se on muutettuna täytäntöönpanoasetuksella (EU) 2019/2147, liitteessä II olevan 2 osan B jakson 1 luvussa esitetyn terveystodistuksen mallin mukaisesti, jos eläinterveystodistus on annettu ennen 21 päivää lokakuuta 2020.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 27 päivänä huhtikuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EYVL L 268, 14.9.1992, s. 54.
         
            (2)  EUVL L 192, 23.7.2010, s. 1.
         
            (3)  Komission täytäntöönpanoasetus (EU) 2018/659, annettu 12 päivänä huhtikuuta 2018, elävien hevoseläinten sekä hevoseläinten siemennesteen, munasolujen ja alkioiden unioniin saapumista koskevat edellytykset (EUVL L 110, 30.4.2018, s. 1).
         
            (4)  Komission täytäntöönpanoasetus (EU) 2019/2147, annettu 28 päivänä marraskuuta 2019, elävien hevoseläinten sekä hevoseläinten siemennesteen, munasolujen ja alkioiden unioniin saapumista koskevista edellytyksistä annetun täytäntöönpanoasetuksen (EU) 2018/659 muuttamisesta (EUVL L 325, 16.12.2019, s. 99).
      
      
         
            LIITE I
            Korvataan täytäntöönpanoasetuksen (EU) 2018/659 liitteessä I olevassa luettelossa niistä kolmansista maista ja kolmansien maiden alueen osista, joista hevoseläinten ja niiden siemennesteen, munasolujen ja alkioiden lähetysten saapuminen unioniin on sallittu, Turkkia koskevat tiedot seuraavasti:
            
               
                           ”TR
                        
                        
                           Turkki
                        
                        
                           TR-0
                        
                        
                           Koko maa
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                            
                        
                     
                           TR-1
                        
                        
                           Seuraavat maakunnat: Ankara, Edirne, Istanbul, Izmir, Kirklareli ja Tekirdag
                        
                        
                           E
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –
                        
                        
                           –”
                        
                        
                            
                        
                     
         
      
      
         
            LIITE II
            Korvataan täytäntöönpanoasetuksen (EU) 2018/659 liitteessä II olevan 2 osan B jakson luku 1 seuraavasti:
            
               
                  ”Luku 1
               
               Terveystodistuksen malli ja ilmoitusmalli, joita sovelletaan rekisteröityjen kilpahevosten takaisintuontiin unioniin kansainvälisen ratsastajainliiton Fédération Equestre Internationalen (FEI) tuella järjestettyihin hevostapahtumiin
               (olympialaisten esikisat, olympialaiset, paralympialaiset, World Equestrian Games / World Championship, Asian Equestrian Games, American Equestrian Games (mukaan lukien PanAmerican Games, South American Games sekä Central American and Caribbean Games), Endurance World Cup Yhdistyneissä arabiemiirikunnissa, LG Global Champions Tour, United Arab Emirates International Show Jumping League Yhdistyneissä arabiemiirikunnissa) osallistumista varten tapahtuneen enintään 90 päivän tilapäisen viennin jälkeen